ΑΠΟΦΑΣΕΙΣ
Αριθμ. 7660
Επικύρωση οριογραμμών τμήματος του υδατορέματος «Ρένη» στην περιοχή Φαληράκι της Δη-
μοτικής Ενότητας Καλλιθέας Δήμου Ρόδου.
Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τα άρθρα 6, 280 και 283 του ν. 3852/2010 (Φ.Ε.Κ.
87/τ.Α΄/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης».
2. Το π.δ. 143/23-12-2010 (Φ.Ε.Κ. 236/τ.Α΄/27-12-2010)
«Οργανισμός της Αποκεντρωμένης Διοίκησης Αιγαίου».
3. Το γεγονός ότι με βάση την αριθμ. οικ. 45076/5738/
2-10-2012 απόφαση Γενικής Γραμματέως Αποκεντρωμένης Διοίκησης Αιγαίου (Φ.Ε.Κ. 3181/τ.Β΄/29-11-2012),
περί «παροχής εξουσιοδότησης υπογραφής πράξεων
και εγγράφων "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" στον
Προϊστάμενο της Γενικής Διεύθυνσης Χωροταξικής και
Περιβαλλοντικής Πολιτικής της Αποκεντρωμένης Διοίκησης Αιγαίου και στους Προϊσταμένους των οργανι-
κών μονάδων αυτής» (τελευταίο εδάφιο άρθρου 2), η
υπογραφή της παρούσας ανήκει στον Γενικό Γραμματέα
Αποκεντρωμένης Διοίκησης Αιγαίου.
4. Το προτελευταίο εδάφιο της παρ. Β του άρθρου 2
της υπ' αριθμ. οικ. 45076/5738/2-10-2012 απόφασης Γενικής Γραμματέως Αποκεντρωμένης Διοίκησης Αιγαίου
(Φ.Ε.Κ. 3181/Β/29-11-2012) «Οι παραπάνω Προϊστάμενοι
της παραγρ. Β μπορούν να ασκούν κατά περίπτωση αρμοδιότητες υπογραφής Σχεδίων που συνοδεύουν Διοι-
κητικές Πράξεις αρμοδιότητος Γενικού Γραμματέα, μετά
από ειδική επισήμανση που θα ορίζεται στην αντίστοιχη
απόφαση».
5. Τη με α.π.: οικ. 81434/9157/31-12-2013 απόφαση Γενικού Γραμματέα με θέμα: «Αναπλήρωση Προϊσταμένου
Γενικής Διεύθυνσης Χωροταξικής και Περιβαλλοντικής
Πολιτικής της Αποκεντρωμένης Διοίκησης Αιγαίου».
6. Το άρθρο 56 του ν. 4257/2014 (Φ.Ε.Κ. 93/Α/14-42014) «Επείγουσες ρυθμίσεις αρμοδιότητας Υπουργείου
Εσωτερικών».
7. Την υπ' αριθμ. 4 πράξη της 6-2-2015 του Υπουργικού
Συμβουλίου (Φ.Ε.Κ. 24/τ.Α΄/6-2-2015) «Αποδοχή παραιτήσεων των Γενικών Γραμματέων των Αποκεντρωμένων
Διοικήσεων της Χώρας».
8. Τη με αριθμ. οικ. 7681/Α.Φ. 2.6/11-08-2011 απόφαση
του Γεν. Γραμματέα Αποκεντρωμένης Διοίκησης Αιγαίου
«Άσκηση αρμοδιοτήτων οριοθέτησης ρεμάτων  ... και
κατασκευών».
9. Το ν. 1650/1986 (Φ.Ε.Κ. 160/τ.Α΄/16-10-1986) «Για
την προστασία του Περιβάλλοντος».
10. Τα άρθρα 1 έως και 10 του Ν. 4258/2014 (Φ.Ε.Κ.
94/τ.Α΄/14-4-2014) «Διαδικασία οριοθέτησης και ρυθμίσεις θεμάτων για τα υδατορέματα - ρυθμίσεις πολεο-
δομικής νομοθεσίας και άλλες διατάξεις».
11. Τα με αριθμ. πρωτ. Δ.Τ.Ε. 5798/21-12-2016 και Δ.Τ.Ε.
32/9-1-2017 έγγραφα της Διεύθυνσης Τεχνικών Έργων
Δωδεκανήσου της Περιφέρειας Νοτίου Αιγαίου, με τα
οποία επανυποβλήθηκε, αφού ελέγχθηκε και θεωρήθηκε, η μελέτη οριοθέτησης τμήματος του υδατορέματος
«Ρένη» στην περιοχή Φαληράκι της Δημοτικής Ενότητας
Καλλιθέας Δήμου Ρόδου.
12. Το υπ' αριθμ. πρωτ. 16/3156/18-1-2016 έγγραφο
της Διεύθυνσης Τεχνικών Έργων και Υποδομών Δήμου
Ρόδου.
13. Τη με αριθμ. 31/2017 (αρ. πρακτικού 1/23-1-2017)
απόφαση το Δημοτικού Συμβουλίου Δήμου Ρόδου (ΑΔΑ:
ΩΛΖΦΩ1Ρ-ΖΞ8), με την οποία γνωμοδοτεί ομόφωνα θετικά για την οριοθέτηση του συγκεκριμένου τμήματος
του υδατορέματος.
14. Την από 17-1-2017 βεβαίωση της Διεύθυνσης Τεχνικών Έργων και Υποδομών Δήμου Ρόδου περί ανάρ-
τησης των τοπογραφικών διαγραμμάτων.
15. Το υπ' αριθμ. πρωτ. 583/16-8-2016 έγγραφο της
Διεύθυνσης Περιβάλλοντος και Χωρικού Σχεδιασμού
Δωδεκανήσου Περιφέρειας Νοτίου Αιγαίου περί υπαγωγής σε Πρότυπες Περιβαλλοντικές Δεσμεύσεις, του
έργου «Αντιπλημμυρικά έργα και έργα διευθέτησης της
ροής των υδάτων ρέματος "ΡΕΝΗ" Φαληρακίου Δήμου
Ρόδου Περιφερειακής Ενότητας Δωδεκανήσου της Περιφέρειας Νοτίου Αιγαίου (ΑΔΑ: 7ΥΣΣ7ΛΞ-ΦΕΔ).
16. Το υπ' αριθμ. πρωτ. 66/24-1-2017 έγγραφο της
Διεύθυνσης Περιβάλλοντος και Χωρικού Σχεδιασμού
Δωδεκανήσου Περιφέρειας Νοτίου Αιγαίου περί τροποποίησης υπαγωγής σε Πρότυπες Περιβαλλοντικές
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Φεβρουαρίου 2017
ΤΕΥΧΟΣ  ΤΕΤΑΡΤΟ
Αρ. Φύλλου 39
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017
Δεσμεύσεις, του έργου «Αντιπλημμυρικά έργα και έργα
διευθέτησης της ροής των υδάτων ρέματος "ΡΕΝΗ"
Φαληρακίου Δήμου Ρόδου Περιφερειακής Ενότητας
Δωδεκανήσου της Περιφέρειας Νοτίου Αιγαίου (ΑΔΑ:
ΩΡΔΔ7ΛΞ-Η9Β).
17. Τη με αριθμ. πρωτ. 5014/27-1-2017 θετική γνωμοδότηση της Διεύθυνσης Δασών Δωδεκανήσου Αποκε-
ντρωμένης Διοίκησης Αιγαίου.
18. Τη με αριθμ. πρωτ. 329/19-1-2017 θετική γνωμοδότηση της Εφορείας Αρχαιοτήτων Δωδεκανήσου.
19. Τη με αριθμ. πρωτ. 7163/7-2-2017 θετική γνωμοδότηση του Τμήματος Υδάτων Δωδεκανήσου της Απο-
κεντρωμένης Διοίκησης Αιγαίου.
20. Τη με αριθμ. πρωτ. 7552/8-2-2017 πράξη του Τμήματος Περιβάλλοντος και Χωρικού Σχεδιασμού Δωδεκα-
νήσου της Αποκεντρωμένης Διοίκησης Αιγαίου.
21. Το γεγονός ότι με την απόφαση αυτή δεν προκαλείται δαπάνη σε βάρος του προϋπολογισμού του Δη-
μοσίου και του Δήμου Ρόδου, επειδή:
Α. Μετά τον έλεγχο της υδραυλικής μελέτης, η Διεύθυνση Τεχνικών Έργων Δωδεκανήσου της Περιφέρειας
Νοτίου Αιγαίου ενέκρινε και θεώρησε το τοπογραφικό
διάγραμμα - οριζοντιογραφία και τα δεδομένα για τους
υδραυλικούς υπολογισμούς της μελέτης.
Β. Ο καθορισμός των οριογραμμών του τμήματος του
υδατορέματος έγινε από το Τμήμα ΠΕΧΩ.ΣΧΕ. Δωδεκανήσου της Αποκεντρωμένης Διοίκησης Αιγαίου και στη-
ρίχτηκε στην υδραυλική μελέτη του μελετητή μηχανικού
Γεωργίου Διακογεωργίου.
Γ. Από τα σχετικά στοιχεία του φακέλου προκύπτει ότι
τηρήθηκε η πληρότητα αυτού και η προβλεπόμενη διαδικασία σύμφωνα με τις διατάξεις των άρθρων 2 και 3
του ν. 4258/2014.
Δ. Οι υπάρχουσες ή και οι προβλεπόμενες χρήσεις δεν
θα επηρεάσουν περισσότερο την λειτουργία του ρέματος και από την καθορισμένη οριοθέτηση προστατεύεται
επαρκώς το ρέμα, ως στοιχείο του φυσικού και ανθρωπογενούς περιβάλλοντος, αποφασίζουμε:
Την επικύρωση του καθορισμού των οριογραμμών
τμήματος του υδατορέματος, ήτοι των πολυγωνικών
γραμμών εκατέρωθεν της βαθιάς γραμμής του τμήματος του υδατορέματος «Ρένη» στην περιοχή Φαληράκι
της Δημοτικής Ενότητας Καλλιθέας Δήμου Ρόδου, όπως
αυτές αποτυπώνονται στο συνημμένο στην παρούσα τοπογραφικό διάγραμμα-οριζοντιογραφία με ημερομηνία
22-12-2016, που συνέταξε ο Γεώργιος Διακογεωργίου,
διπλ. Πολιτικός Μηχανικός σε κλίμακα 1:500.
Ο οριοθέτηση υλοποιείται σε τμήμα του υδατορέματος μήκους 713,00 μ. περίπου με αρχή τα ση-
μεία Ε103 (Χ=876706.704, Ψ=4029024.359) και Ε122
(Χ=876712.073, Ψ=4029016.832) και τέλος τα σημεία Ε1
(Χ=877316.344, Ψ=4029319.840) και Ε2 (Χ=877321.563,
Ψ=4029310.018) (Σύστημα αναφοράς ΕΓΣΑ '87).
Η παρούσα απόφαση ισχύει μόνον για την οριοθέτηση
της κοίτης του αναφερομένου τμήματος υδατορέματος
και δεν αφορά οποιοδήποτε έργο επ' αυτού.
Αυθαίρετες επιχώσεις ή άλλες ανθρώπινες επεμβάσεις
θα πρέπει να καθαιρεθούν από τις αρμόδιες υπηρεσίες,
σύμφωνα με την κείμενη νομοθεσία, προκειμένου να διατηρηθεί το υδατόρεμα στην φυσική του κατάσταση και να
διασφαλιστεί η λειτουργία του ως οικοσύστημα, επιτρεπομένης μόνο της εκτέλεσης των προτεινόμενων τεχνικών
έργων διευθέτησης της κοίτης και των πρανών του.
Τα προτεινόμενα αντιπλημμυρικά έργα/έργα διευθέτησης θα πρέπει να τηρούν τους όρους της υπ' αριθμ.
583/16-8-2016 υπαγωγής και της υπ' αριθμ. 66/24-12017 τροποποίησης υπαγωγής τους σε Πρότυπες Περι-
βαλλοντικές Δεσμεύσεις, της Διεύθυνσης Περιβάλλοντος
και Χωρικού Σχεδιασμού Δωδεκανήσου της Περιφέρειας
Νοτίου Αιγαίου.
Η ισχύς της παρούσας αρχίζει από την δημοσίευσή της
στην Εφημερίδα της Κυβερνήσεως.
Η απόφαση αυτή, με το συνημμένο τοπογραφικό διάγραμμα, να δημοσιευθούν στην Εφημερίδα της Κυβερ-
νήσεως.
Πειραιάς, 8 Φεβρουαρίου 2017
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΟΣ ΘΕΟΔΩΡΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 39/20.02.2017

[Source: 20170400039.pdf | Tokens: 7288]